32011R1360
L 341/18
SLUŽBENI LIST EUROPSKE UNIJE
UREDBA VIJEĆA (EU) br. 1360/2011
od 20. prosinca 2011.
o izmjeni Uredbe (EU) br. 204/2011 o mjerama ograničavanja s obzirom na stanje u Libiji
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, posebno njegov članak 215.,
uzimajući u obzir Odluku Vijeća 2011/867/ZVSP od 20. prosinca 2011. o izmjeni Odluke Vijeća 2011/137/ZVSP o mjerama ograničavanja s obzirom na stanje u Libiji (1),
uzimajući u obzir zajednički prijedlog visokog predstavnika Unije za vanjske poslove i sigurnosnu politiku i Europske komisije,
budući da:
(1)
Vijeće je 2. ožujka 2011. na temelju Odluke Vijeća 2011/137/ZVSP od 28. veljače 2011. (2) donijelo Uredbu (EU) br. 204/2011 u vezi mjera ograničenja s obzirom na stanje u Libiji (3). Uredba (EU) br. 204/2011 posebno predviđa zamrzavanje financijskih sredstava i gospodarskih izvora Libijske središnje banke (Central Bank of Libya), kao i banke Libyan Arab Foreign Bank.
(2)
S obzirom na RVSUN 2009 (2011.), i na temelju Odluke 2011/625/ZVSP od 22. rujna 2011. o izmjeni Odluke 2011/137/ZVSP (4), Uredba (EU) br. 965/2011 posebno predviđa prilagodbe zamrzavanja imovine određenih libijskih subjekata kako bi se podržao libijski gospodarski oporavak.
(3)
Odbor Vijeća sigurnosti, osnovan na temelju RVSUN-a 1970 (2011.), odlučio je 16. prosinca 2011. da mjere u vezi Libijske središnje banke i banke Libyan Arab Foreign Bank treba prekinuti. U skladu s Odlukom 2011/867/ZVSP, Uredbu (EU) br. 204/2011, bi, stoga, trebalo izmijeniti.
(4)
Ove mjere spadaju u područje primjene Ugovora o funkcioniranju Europske unije i stoga je, posebno kako bi ih gospodarski subjekti u svim državama članicama jedinstveno primjenjivali, za njihovu provedbu potrebno zakonodavstvo na razini Unije.
(5)
Kako bi se osigurala učinkovitost mjera predviđenih ovom Uredbom, ova Uredba mora stupiti na snagu odmah,
DONIJELO JE OVU UREDBU:
Članak 1.
Članak 5. stavak 4. Uredbe (EU) br. 204/2011 zamjenjuje se sljedećim:
„4. Sva financijska sredstva i gospodarski izvori koji 16. rujna 2011. pripadaju, koji su u vlasništvu, koje drže ili koji su pod nadzorom:
(a)
Libijskog tijela za ulaganja (Libyan Investment Authority); i
(b)
Libyan Africa Investment Portfolio,
i nalaze se izvan Libije na taj datum ostaju zamrznuta.”
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. prosinca 2011.